São Vicente:Três de kes 6 piskador ki na terça-fera dexa Baía de Porto Grande pa mas um dia de trabadjo, djes atxadu, e es txiga na tarde de onti na Mindelo. Otus três de ses kumpanhero inda sta perdedo na um bote de boka aberto.
Alfredo da Luz, 68 anu, è um de kes três homis ki txiga onti na Mindelo, è konta ma es sai de baía na cedu de terça-fera, mes txiga na ilhéu Raso na kel mesmo dia.
Na ilhéu Raso, é fika el Alfredo mas Teodoro do Rosário e João Baptista dos Santos, sendo ki kes otus três amigos kontinua ta piska na mar, e djes fika sem odjado, nem obido ti dia de hoje.
Na kuarta-fera, navio Freskura de Baía transporta Alfredo da Luz e si 2 kumpanheros de ilhéu Raso pa ilhéu Branco, de unde embarkasom de peska Atlanta II lebas pa Mindelo, unde ki familiares e amigos recebes na cais de antigo Onave na um ambiente de tristeza e alegria.
Kes três homis ki ti inda sta desaparecidos teni telemóvel, mas dja es ka sta responde, pa falta de bateria ou pamodi falta de kobertura de rede móvel.
Alfredo da Luz fla ma kes homi ki sta perdedu ma es ka tinha kumida, so agu.
Autoridades ta kontinua ku buskas, pa kela, es sta na uza meios aéreos e marítimos.
Inforpress
kea_Latn kea_Latn kea_Latn por_Latn kea_Latn kea_Latn kea_Latn eng_Latn